Komisijos sprendimas
2001 m. gegužės 17 d.
iš dalies keičiantis Komisijos sprendimo 97/4/EB, pateikiančio laikinus trečiųjų šalių įmonių, iš kurių valstybės narės leidžia importuoti šviežią paukštieną, sąrašus, priedą, dėl Kinijos Liaudies Respublikos
(pranešta dokumentu Nr. C(2001) 1425)
(tekstas svarbus EEE)
(2001/400/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB [1], nustatantį trečiųjų šalių įmonių, iš kurių valstybėms narėms leidžiama importuoti tam tikrus gyvūninės kilmės produktus, žuvininkystės produktus ar gyvus dvigeldžius moliuskus, laikinų sąrašų tarpiniam laikotarpiui sudarymo reikalavimus, su pakeitimais, padarytais Sprendimu 2001/4/EB [2], ypač į jo 2 straipsnio 1 dalį,
kadangi:
(1) Komisijos sprendimu 97/4/EB [3] sudarytas laikinas trečiųjų šalių įmonių, iš kurių valstybės narėms leidžiama importuoti šviežią paukštieną, sąrašas.
(2) į Komisijos sprendimo 94/984/EB [4], nustatančio veterinarinius reikalavimus ir veterinarijos sertifikatus importuojant šviežią paukštieną iš tam tikrų trečiųjų šalių, su pakeitimais, padarytais Komisijos sprendimu 2000/352/EB [5], I priedą, kuriame nustatytas trečiųjų šalių arba jų dalių, kurioms leidžiama naudoti jo II priede nustatytus sertifikatus, sąrašas, įtraukta Kinijos Liaudies Respublika.
(3) Komisijos sprendimu 94/984/EB su pakeitimais, padarytais Komisijos sprendimu 2000/352/EB, Kinijos Liaudies Respublikai leidžiama naudoti B pavyzdžio sertifikatą, išskyrus Shanghai savivaldybei priskiriamą Chongming apygardą ir Shandong provincijos Weifang, Linyi ir Quindao rajonus.
(4) Už šviežiai paukštienai skirtų sertifikatų išdavimą atsakinga Kinijos Liaudies Respublikos institucija yra Įvežimo-išvežimo kontrolės ir karantino valstybinė administracija (CIQ-SA).
(5) Kinijos Liaudies Respublika atsiuntė pirmiau minėtų rajonų įmonių, kurios gamina šviežią paukštieną ir kurias atsakingos institucijos patvirtino kaip besilaikančias Bendrijos taisyklių, sąrašą.
(6) Maisto ir veterinarijos tarnyba, laikydamasi Bendrijos taisyklių, atliko daugybę patikrinimų; kadangi šių patikrinimų metu nustatyta, kad Kinijos Liaudies Respublikos pasiūlytos įmonės atitinka susijusių Bendrijos teisės aktų reikalavimus.
(7) Todėl remiantis Tarybos sprendime 95/408/EB tam tikroms šalims nustatyta tvarka gali būti sudarytas laikinas Kinijos Liaudies Respublikos įmonių, gaminančių šviežią paukštieną, sąrašas.
(8) Šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedas pridedamas Komisijos sprendimo 97/4/EB priedo.
2 straipsnis
Šis sprendimas skirtas valstybėms narėms.
3 straipsnis
Šis sprendimas taikomas nuo 2001 m. gegužės 24 d.
Priimta Briuselyje, 2001 m. gegužės 17 d.